cyanic-selkie/wikianc huggingface dataset:
মালয়েশিয়া-শ্রীলঙ্কা সম্পর্ক
ইতিহাস
শ্রীলঙ্কা এবং দক্ষিণ-পূর্ব এশীয় দেশগুলোর মধ্যে সম্পর্ক অনেক আগে থেকেই বিদ্যমান। দক্ষিণ-পূর্ব এশিয়ার দেশগুলোর জন্য, শ্রীলঙ্কা ছিল বঙ্গোপসাগর এর মূল প্রবেশদ্বার। এ কারণে, দক্ষিণ-পূর্ব এশিয়ার দেশগুলোর সাথে অনেক আগে থেকেই শ্রীলঙ্কার সুসম্পর্ক বজায় ছিল। তবে সেইময়, শ্রীলঙ্কা এবং মালয় উপদ্বীপ এর মধ্যে যে সম্পর্ক বিদ্যমান ছিল, তার প্রধান কারণ ছিল বাণিজ্য।।
১৯৬১ সালে প্রকাশিত, সেনারথ পারানাভিতানার রচিত বই, সিলন এবং মালয়েশিয়া তে, সিংহল এবং মালয়েশিয়ার মধ্যকার অতীত সম্পর্কের নিদর্শন পাওয়া যায়।
বর্তমান যুগে, ১৯৫৭ সালে, শ্রীলঙ্কা এবং মালয়েশিয়ার মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। ১৯৯৭ সালে শ্রীলঙ্কার তৎকালীন রাষ্ট্রপতি, চন্দ্রিকা কুমারাতুঙ্গা, এক রাষ্ট্রীয় সফরে মালয়েশিয়ায় যান। সেখানে তিনি, মালয়েশিয়ার প্রধানমন্ত্রীর সাথে দ্বিপাক্ষিক বৈঠক করেন। দুই নেতার বৈঠকের পর, শ্রীলঙ্কা এবং মালয়েশিয়ার মধ্যে বেশ কিছু সমঝোতা স্মারক সাক্ষরিত হয়।
২০১৬ সালে, শ্রীলঙ্কার রাষ্ট্রপতি মৈত্রীপাল সিরিসেন, ৩ দিনের এক রাষ্ট্রীয় সফরে মালয়েশিয়ায় যান। তার সেই সফরের প্রধান উদ্দেশ্য ছিল, শ্রীলঙ্কা এবং মালয়েশিয়ার মধ্যকার সম্পর্কের উন্নয়ন। সেই সফরে সিরিসেন, মালয়েশিয়ার প্রধানমন্ত্রী নজিব রাজাক এর সাথে বৈঠক করেন এবং তাদের আলোচনার ভিত্তিতে দুই দেশ বেশ কয়েকটি সমঝোতা স্মারকে সাক্ষর করে।
অর্থনৈতিক সম্পর্ক
২০১১ সালে দুই দেশের মধ্যকার বাণিজ্যের এ পরিমাণ ছিল ৮১৪ মিলিয়ন (৮১.৪ কোটি) মার্কিন ডলার। এর মধ্যে, শ্রীলঙ্কায়, মালয়েশিয়ার রপ্তানির পরিমাণ ছিল ৬৪৪ মিলিয়ন (৬৪.৪ কোটি) মার্কিন ডলার। অপরদিকে মালয়েশিয়ায় শ্রীলঙ্কার রপ্তানির পরিমাণ ছিল ১৬৯ মিলিয়ন (১৬.৯ কোটি) মার্কিন ডলার।
পর্যটন, সংস্কৃতি, ক্রীড়া, অভিবাসন এবং মানবসম্পদ উন্নয়ন খাতে, কারিগরি ও অর্থনৈতিক সমন্বয় বৃদ্ধির লক্ষ্যে উভয় দেশই একটি যৌথ কমিশন গঠন করেছে। এর পাশাপাশি এই যৌথ কমিশনের কাজ হল, যুগের সাথে তাল মিলিয়ে বিভিন্ন বিষয়ে বৈজ্ঞানিকভাবে সমন্বয় সাধন।
বেনজির ভুট্টো আন্তর্জাতিক বিমানবন্দর
বেনজির ভুট্টো আন্তর্জাতিক বিমানবন্দর, পাকিস্তানের তৃতীয় বৃহত্তম বিমানবন্দর, যা রাজধানী ইসলামাবাদ এবং রাওয়ালপিন্ডি শহরকে সেবা প্রদান করে। পূর্বে এটি ইসলামাবাদ আন্তর্জাতিক বিমানবন্দর নামে পরিচিত ছিলো, ২০০৮ সালের ২১ জুন তৎকালীন পাকিস্তানের প্রধানমন্ত্রী ইউসুফ রাজা গিলানী এই নাম পরিবর্তন করে প্রয়াত পাকিস্তানি নেত্রী বেনজির ভুট্টোর নামে নতুন নামকরণ করেন। ।
বিমানবন্দরটি মূলত ইসলামাবাদের বাইরে রাওয়ালপিন্ডির চকলালা নামক জায়গায় অবস্থিত। এটি পাকিস্তানের রাজধানীর প্রধান বিমানবদর হওয়ায় বিদেশী কর্মকর্তা এবং নাগরিকরা প্রায়শই এই বিমানবন্দর ব্যবহার করে থাকেন। পরিবহন এবং যোগাযোগের পাশাপাশি এই বিমানবন্দরটি পাকিস্তান বিমানবাহিনী তাদের ঘাঁটি হিসেবে ব্যবহার করে।
২০০৮-২০০৯ অর্থবছরে ৩,১৩৬,৬৬৪ জন যাত্রী এই বিমানবন্দর ব্যবহার করেন এবং ৩৪,০২৫ বার বিমান চলাচল নিবন্ধ করা হয়। এই বিমানবন্দর পাকিস্তানের পতাকাবাহী পাকিস্তান ইন্টারন্যাশনাল এয়ারলাইন্সের একটি হাব হিসেবে ব্যবহৃত হয়। এছাড়াও শাহীন এয়ার ইন্টারন্যাশনাল এটিকে হাব হিসেবে ব্যবহার করে।
কর্কট তারামণ্ডলের তারাসমূহের তালিকা
থাম্ব|β Cancri নিচে কর্কট রাশির উল্লেখযোগ্য তারাগুলির একটি তালিকা ঔজ্জ্বল্যের নিম্নক্রমে দেওয়া হল।
বারট্রান্ড রাসেল
থাম্ব|257x257পিক্সেল|৪ বছর বয়সী রাসেল বার্ট্রান্ড আর্থার উইলিয়াম রাসেল, ৩য় আর্ল রাসেল, ও এম, এফ আর এস (১৮ মে ১৮৭২ – ২ ফেব্রুয়ারি ১৯৭০) ছিলেন একজন ব্রিটিশ দার্শনিক, যুক্তিবিদ, গণিতবিদ, ইতিহাসবেত্তা, সমাজকর্মী, অহিংসাবাদী, এবং সমাজ সমালোচক. যদিও তিনি ইংল্যান্ডেই জীবনের অধিকাংশ সময় কাটিয়েছেন, তার জন্ম হয়েছিল ওয়েলস এ, এবং সেখানেই তিনি ৯৭ বছর বয়সে মৃত্যুবরণ করেন।
রাসেল ১৯০০ সালের শুরুতে ব্রিটিশদের আদর্শবাদের বিরুদ্ধে বিদ্রোহে নেতৃত্ব প্রদান করেন। তাকে বিশ্লেষণী দর্শনের অন্যতম প্রতিষ্ঠাতা বিবেচনা করা হয়, এর অন্যান্য প্রতিষ্ঠাতারা ছিলেন তার শিষ্য ভিটগেনস্টেইন এবং পূর্বসূরি ফ্রেগে এবং তাকে ২০ শতাব্দীর শ্রেষ্ঠতম যুক্তিবিদদের অন্তর্ভুক্ত করা হয়। রাসেল এবং হোয়াইটহেড একত্রে প্রিন্কিপিয়া ম্যাথমেটিকা নামে একটি গ্রন্থ রচনা করেন, যাতে তারা গণিতকে যুক্তির ভিত্তির ওপর প্রতিষ্ঠা করার চেষ্টা করেন। তার দার্শনিক নিবন্ধ "অন ডিনোটিং" দর্শনশাস্ত্রে মডেল হিসেবে বিবেচিত হয়। দুটো গ্রন্থই যুক্তি, গণিত, সেট তত্ত্ব, ভাষাতত্ত্ব এবং দর্শনকে গভীরভাবে প্রভাবিত করেছে।
তিনি ছিলেন একজন প্রখ্যাত যুদ্ধবিরোধী ব্যক্তিত্ব এবং জাতিসমূহের মধ্যে মুক্ত বাণিজ্যে বিশ্বাস করতেন। তিনি ছিলেন সাম্রাজ্যবাদ বিরোধী। রাসেল তার অহিংস মতবাদ প্রচারের জন্যে প্রথম বিশ্বযুদ্ধের সময় জেলবন্দী হন, তিনি হিটলারের বিরুদ্ধে প্রচারণা চালান, সোভিয়েত টোটালিটারিয়ানিজম এবং ভিয়েতনাম যুদ্ধে আমেরিকার অংশগ্রহণের সমালোচনা করেন এবং পরমাণু নিরস্ত্রীকরণের পক্ষে ছিলেন সর্বদা সোচ্চার।
রাসেল ১৯৫০ সালে সাহিত্যে নোবেল পুরস্কার অর্জন করেন, যা ছিল "তার বহুবিধ গুরুত্বপূর্ণ রচনার স্বীকৃতিস্বরূপ যেখানে তিনি মানবতার আদর্শ ও চিন্তার মুক্তিকে ওপরে তুলে ধরেছেন।" বারট্রান্ড রাসেলের বই সমূহ বিভিন্ন ভাষার অনুবাদ করা হয়। মোতাহের হোসেন চৌধুরী তার " Conquest of Happiness" বইটি বাংলায় অনুবাদ করেন ৷
জন্ম
১৮৭২ সালে মনমাউথশায়ার, ওয়েল্‌স, যুক্তরাজ্য।
যুদ্ধ বিরোধী আন্দোলন
প্রথম বিশ্বযুদ্ধের সময় যুদ্ধবিরোধীর ভূমিকা নেন, ফলস্বরূপ তাকে ছ'মাস কারাদণ্ড ভোগ করতে হয়। সেই সঙ্গে কেমব্রিজের ট্রিনিটি কলেজের অধ্যাপক পদ থেকে বরখাস্ত হন। ১৯৫০ সালে পারমাণবিক নিরস্ত্রীকরণের পক্ষে আন্দোলন সংগঠিত করার ব্যাপারে গুরুত্বপূর্ণ ভূমিকা রাখেন। এই কারণে ১৯৬১ সালে তাকে আবার কারাদণ্ডে দণ্ডিত করা হয়।
পুরস্কার
১৯৫০ সালে তিনি সাহিত্যে নোবেল পুরস্কার পান।
মৃত্যু
১৯৭০ সালে বারট্রান্ড রাসেল মৃত্যুবরণ করেন।
দি ইবনে সিনা ফার্মাসিউটিক্যাল ইন্ডাস্ট্রি লিমিটেড
দি ইবনে সিনা ফার্মাসিউটিক্যাল ইন্ডাস্ট্রি পিএলসি (সংক্ষেপে আইপিআই) হল বাংলাদেশের একটি ঔষুধ উৎপাদনকারী শিল্প প্রতিষ্ঠান। এটি ১৯৮৩ সালে ইবনে সিনা ট্রাস্ট কর্তৃক প্রতিষ্ঠিত হয়। দি ইবনে সিনা ফার্মাসিউটিক্যািল ইন্ডাস্ট্রি পিএলসি এর প্রধান কার্যালয় ঢাকার আসাদগেট এ অবস্থিত। কোম্পানির বর্তমান চেয়ারম্যান হলেন কাজী হারুন অর রশিদ এবং ব্যবস্থাপনা পরিচালক প্রফেসর ড. এ কে এম সদরুল ইসলাম। এটি ঢাকা স্টক এক্সচেঞ্জ তালিকাভূক্ত একটি কোম্পানি।
ইতিহাস
বাংলাদেশে উন্নত স্বাস্থ্য সেবার প্রদানের উদ্দেশ্যে ৩০ জুন ১৯৮০ তৎকালীন বাংলাদেশে নিযুক্ত সৌদি রাষ্ট্রদূত ফুয়াদ আব্দুল হামিদ আল খতিবের অর্থায়নে ইবনেসিনা ট্রাস্ট গঠিত হয়। এই ট্রাস্টের অংশ হিসাবে উন্নতমানের ঔষুধ উৎপাদনের লক্ষ্যে ১৯৮৩ সালে দি ইবনে সিনা ফার্মাসিউটিক্যাল ইন্ডাস্ট্রি পিএলসি প্রতিষ্ঠিত হয়। দি ইবনে সিনা ফার্মাসিউটিক্যাল ইন্ডাস্ট্রি পিএলসি ২০১৫ সালে আইসিএসবি পুরস্কার পায়। বর্তমানে এ কোম্পানি ৮টি দেশে (মায়ানমার, শ্রীলঙ্কা, কম্বোডিয়া, ভিয়েতনাম, কেনিয়া, সোমালিয়া ও আফগানিস্তান) ঔষুধ রপ্তানি করে এবং আরও ১০টি রপ্তানি প্রক্রিয়া চলছে।
৪৬নং ওয়ার্ড, ঢাকা উত্তর সিটি কর্পোরেশন
৪৬নং ওয়ার্ড হল ঢাকা উত্তর সিটি কর্পোরেশনের অঞ্চলের একটি প্রশাসনিক ওয়ার্ড। মেগাসিটি ঢাকার উত্তরাংশের উত্তরখান থানায় ওয়ার্ড নং ৪৬ অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৮ আসনের অন্তর্গত। উত্তরখান থানার অন্তর্গত বাবুর পাড়া, বড়বাগ, ওজাপাড়া, রাজাবাড়ী, মুন্ডা, পুলার টেক, ভাটুলিয়া, মাউছাইদ, বাদুরীপাড়া, চানপাড়া, ফৌজারবাড়ী, গোবিন্দপুর, খঞ্জুরদিয়া, কমুদখোলা, মৈনার টেক, নিনিরটেক, নোয়াখোলা, সাওরার টেক, উজামপুর এলাকা নিয়ে ৪৬নং ওয়ার্ড গঠিত।
আখনাস ইবনে শুরায়ক
আল আখনাস ইবনে শুরায়ক আস সাকাফি মুহাম্মাদের একজন সাহাবা ছিলেন। যিনি বদরের যুদ্ধ হতে পলায়ন করেছিলেন এবং পরবর্তী সময়ে হুনায়নের যুদ্ধে অংশগ্রহণ করেছিলেন।
নাম ও পরিচয়
আখনাস ইবনে শুরায়ক এর কুনিয়াত(উপনাম) ছিল আবু সালাব; প্রকৃত নাম ছিল উবায়ি এবং উপাধি ছিলো আখনাস। তিনি বদরের যুদ্ধ হতে পলায়ন করার কারনে এই উপাধি লাভ করেছিলেন। এছাড়াও তিনি বনু যুহরার সহিত মিত্ৰতা সূত্রে আবদ্ধ ছিলো।
কুরআন তেলোয়াত শোনা
ইসলাম গ্রহণের পূর্বে আখনাস, আবু সুফিয়ান, আবু জেহেল রাত্রিকালে গোপনে এসে মুহাম্মাদ এর কুরআন তেলোয়াত শুনতেন। আখনাস, এই বানীসমূহ (আয়াত) সমন্ধে আবু সুফিয়ানের মন্তব্য জানতে চেয়েছিলেন। আবু সুফিয়ান এসব বানীর কিছুপরিমাণ বিশ্বাস করেন বলে জানিয়েছিলেন এবং প্রত্যুত্তরে একই প্রশ্ন করেছিলেন। জবাবে আখনাস জানিয়েছিলেন যে তিনি এসব বানীর সমস্তই বিশ্বাস করেন।
বদরের যুদ্ধে
বদরের যুদ্ধে যখন তার নিকট খবর আসল, আবু সুফিয়ান তার কাফিলা নিয়ে পলায়ন করেছে, তখন তিনিও বনু যুহরাকে নিয়ে যুদ্ধক্ষেত্র ত্যাগ করেছিলেন। তখন যুদ্ধক্ষেত্রে কথা উঠেছিলো যে, “অগ্রভাগ উল্টানো ক্ষুদ্র খাদার নাসিকাবিশিষ্ট (আখনাস) ব্যক্তিটি বনু যুহরাকে নিয়ে পলায়ন করেছে। এখান থেকেই তার আখনাস উপাধিটি প্রচলিত হয়ে যায়।
তবে, ইসলাম গ্রহণ করার পরবর্তী সময়ে তিনি বিশেষ সুবিধাপ্রাপ্তদের অন্তর্ভুক্ত হয়েছিলেন।
বাড়িঘরে অগ্নি সংযোগ
ইবনে আতিয়া সুদ্দি বলেছেন, আল আখনাস ইবনে শুরায়ক মুহাম্মাদের নিকট গমন করে ইসলাম গ্রহণ করে এবং বলেন, “আল্লাহ জ্ঞাত আছেন, আমি আমার এই ঘােষণায় সত্যবাদী।” অতঃপর আখনাস পলায়ন করেন এবং মুসলমানদের এক আবাসস্থলের পাশ দিয়ে যাওয়ার সময় তাদের ক্ষেত-খামারে আগুন লাগিয়ে দেন এবং উৎকৃষ্ট গবাদি পশুগুলো হত্যা করেন।
এই ঘটনার প্রেক্ষিতে কুরআনের কয়েকটি আয়াত অবতীর্ণ হয়-
(২০৫) যখন ফিরে যায় তখন চেষ্টা করে যাতে সেখানে অকল্যাণ সৃষ্টি করতে পারে এবং শস্যক্ষেত্র ও প্রাণনাশ করতে পারে। আল্লাহ ফাসাদ ও দাঙ্গা-হাঙ্গামা পছন্দ করেন না।
(২০৬) আর যখন তাকে বলা হয় যে, আল্লাহকে ভয় কর, তখন তার পাপ তাকে অহঙ্কারে উদ্বুদ্ধ করে। সুতরাং তার জন্যে দোযখই যথেষ্ট। আর নিঃসন্দেহে তা হলো নিকৃষ্টতর ঠিকানা।
মুসলিম নিয়ে বিতর্ক
ইবনে আতিয়া সুদ্দি বলেন, আল আখনাস এর ইসলাম গ্রহণের ব্যাপারটি কখনোই প্রমাণিত হয়নি। কিন্তু ইবনে হাজার আল আসকালানী বলেন, "আমি তাকে সাহাবী প্রমাণ করেছি”। তিনি বলেন, এমনও হতে পারে, তিনি ইসলাম গ্রহণ করেছিলেন এবং পরে এটি ত্যাগ করেছিলেন, অতঃপর পুনরায় ইসলামে প্রত্যাবর্তন করেছিলেন।
মৃত্যু
তিনি হুনায়নে র যুদ্ধে অংশগ্রহণ করেছিলেন এবং খলিফা উমরের খিলাফতের প্রথম দিকেই তিনি মৃত্যুবরণ করেন।
মুহাম্মদ নজিবউল্লাহ
মুহাম্মদ নজিবউল্লাহ আহমেদজাই (ډاکټر محمد نجیب ﷲ احمدزی; ফেব্রুয়ারি ১৯৪৭ – ২৭ সেপ্টেম্বর ১৯৯৬) ছিলেন আফগানিস্তানের রাষ্ট্রপতি। ১৯৮৭ সাল থেকে ১৯৯২ সাল পর্যন্ত তিনি রাষ্ট্রপতির পদে ছিলেন। তিনি সাধারণভাবে নজিবউল্লাহ বা '''ড. নজিব' নামে পরিচিত। তিনি কাবুল বিশ্ববিদ্যালয় থেকে স্নাতক হন। রাষ্ট্রপতি হওয়ার পূর্বে তিনি পিপল'স ডেমোক্রেটিক পার্টি অব আফগানিস্তানের (পিডিপিএ) বিভিন্ন দায়িত্বপালন করেছেন। হাফিজউল্লাহ আমিনের শাসনামলে তাকে রাষ্ট্রদূত হিসেবে ইরানে প্রেরণ করে নির্বাসিত করা হয়। সোভিয়েত হস্তক্ষেপের পর তিনি আফগানিস্তানে ফিরে আসেন। বাবরাক কারমালের শাসনামলে তিনি গোয়েন্দা সংস্থার (খাদামাতে আয়েতলাতে দাওলাতি'', সংক্ষেপে খাদ) প্রধান হন। তিনি পিডিপিএর পারচাম গ্রুপের সদস্য ছিলেন।
নজিবউল্লাহ খাদের প্রধান থাকাকালীন সময়ে এটি সরকারের সবচেয়ে সহিংস অঙ্গ হিসেবে পরিচিত হয়ে উঠে। ১৯৮১ সালে তিনি পিডিপিএর পলিটব্যুরোতে নিযুক্ত হন। ১৯৮৫ সালে তিনি পিডিপিএ সেক্রেটারিয়েটে নিয়োগ পান। ১৯৮৬ সালে কারমালের পদত্যাগের পর নজিবউল্লাহ পিডিপিএর মহাসচিব হন। নজিবউল্লাহ এরপর কয়েক মাস ধরে রাষ্ট্রপতি কারমালের সাথে ক্ষমতার লড়াইয়ে লিপ্ত ছিলেন। নজিবউল্লাহ অভিযোগ করেন যে কারমাল তার জাতীয় সমঝোতার নীতি ধ্বংস করতে চাইছেন।
নজিবউল্লাহর শাসনামলে সোভিয়েতরা আফগানিস্তান ত্যাগ শুরু করে। সোভিয়েতরা চলে যাওয়ার পরও অর্থনৈতিক ও সামরিক সহায়তা প্রদানের মাধ্যমে নজিবউল্লাহর প্রতি সমর্থন অব্যাহত রাখে। অন্যদিকে যুক্তরাষ্ট্র মুজাহিদদের সমর্থন দিতে থাকে। সরকারের প্রতি সমর্থন বৃদ্ধির জন্য তিনি তার সরকারকে ইসলামি সরকার হিসেবে পরিচিত করতে চেষ্টা করেন। ১৯৯০ সালের সংবিধানে ইসলামি রাষ্ট্রের ঘোষণা দেয়া হয়। তবে এসবের ফলে নজিবউল্লাহর সমর্থন বৃদ্ধি পায়নি। ১৯৯১ সালে সোভিয়েত ইউনিয়নের ভাঙনের পর নজিবউল্লাহ একা হয়ে পড়েন। ১৯৯২ সালের এপ্রিলে তিনি ক্ষমতাচ্যুত হন। ১৯৯৬ সাল পর্যন্ত তিনি কাবুলে জাতিসংঘের দপ্তরে ছিলেন। এরপর তালেবানরা কাবুল অধিকার করে। নজিবউল্লাহকে গ্রেপ্তার করার পর জনসম্মুখে ফাঁসিতে ঝুলিয়ে মৃত্যুদন্ড দেয়া হয়।
প্রারম্ভিক ও কর্মজীবন
মুহাম্মদ নজিবউল্লাহ ১৯৪৭ সালের ফেব্রুয়ারি মাসে আফগানিস্তানের কাবুলে জন্মগ্রহণ করেন। তিনি কাবুলের হাবিবিয়া হাই স্কুল, কাশ্মিরের সেইন্ট জোসেফ'স স্কুল, ও কাবুল বিশ্ববিদ্যালয়ে লেখাপড়া করেছেন। ১৯৭৫ সালে তিনি কাবুল বিশ্ববিদ্যালয় থেকে চিকিৎসক হিসেবে স্নাতক হন। তিনি গিলজাই পশতুন গোত্রের আহমেদজাই উপগোত্রের সদস্য।
১৯৬৫ সালে তিনি কমিউনিস্ট দল পিডিপিএর পারচাম গ্রুপে যোগ দেন। বাবরাক কারমাল আইনসভার সদস্য থাকাকালীন সময়ে তিনি তার ঘনিষ্ঠ সহযোগী ছিলেন। স্বভাবের কারণে তিনি নজিব-এ-গাও নামে পরিচিতি পেয়েছিলেন। ১৯৭৭ সালে তিনি কেন্দ্রীয় কমিটিতে নির্বাচিত হন।
১৯৭৮ সালের এপ্রিলে পিডিপিএ ক্ষমতায় আসে। এসময় নজিবউল্লাহ বিপ্লবী কাউন্সিলের সদস্য ছিলেন। ইরানে স্বল্পকাল রাষ্ট্রদূত হিসেবে দায়িত্বপালন করার পর তিনি পদচ্যুত হয়ে ইউরোপে নির্বাসিত হন।
রাষ্ট্রীয় নিরাপত্তা মন্ত্রী: ১৯৮০–১৯৮৫
১৯৭৯ সালে আফগানিস্তানে সোভিয়েত হস্তক্ষেপের পর তিনি কাবুল ফিরে আসেন। ১৯৮০ সালে তিনি খাদের প্রধান নিযুক্ত হন। এই প্রতিষ্ঠান সোভিয়েত কেজিবির সমতুল্য ছিল। এসময় তাকে মেজর জেনারেল পদ দেয়া হয়। ১৯৮১ সালের জুন মাসে নজিবউল্লাহ, সাবেক ট্যাংক কমান্ডার ও তৎকালীন যোগাযোগ মন্ত্রী মুহাম্মদ আসলাম ওয়াতানজার এবং প্রতিরক্ষামন্ত্রী মেজর জেনারেল মুহাম্মদ রফিকে পিডিপিএর পলিটব্যুরোতে নিয়োগ দেয়া হয়। নজিবউল্লাহর অধীনে খাদের সদস্য সংখ্যা ১২০ থেকে বৃদ্ধি পেয়ে ২৫,০০০ থেকে ৩০,০০০ হয়। সরকারি কর্মচারীদের মধ্যে খাদের কর্মীরা সবচেয়ে বেশি বেতন পেত এবং একারণে কর্মীদের রাজনৈতিক দীক্ষা খুবই গুরুত্বপূর্ণ ছিল। নজিবউল্লাহর সময় খাদের পরিচালিত সন্ত্রাসবাদী কর্মকাণ্ড চরমে পৌছায়। তিনি সরাসরি সোভিয়েত কেজিবিকে রিপোর্ট করতেন। সংস্থার বাজেটের একটি বড় অংশ সোভিয়েত ইউনিয়ন থেকে আসত।
নজিবউল্লাহ খাদের প্রধান থাকাকালীন সময়ে কয়েক হাজার ব্যক্তিকে গ্রেপ্তার, নির্যাতন ও হত্যা করা হয়। বেঁচে যাওয়া ব্যক্তিদের বর্ণনা অনুযায়ী উচ্চ পর্যায়ের কমিউনিস্ট বিরোধী নাগরিকদের নির্যাতনে নজিবউল্লাহ ব্যক্তিগতভাবে অংশ নিতেন। কমিউনিস্ট বিরোধী নাগরিক, রাজনৈতিক বিরোধীদেরকে খাদ লক্ষ্যবস্তু করেছিল। এর ফলে সোভিয়েতদের কাছে তিনি আকর্ষণীয় ছিলেন। এসবের ফলে খাদ নির্মম হিসেবে পরিচিতি পায়। একই কারণে বেশ কয়েকজন আফগান রাজনীতিবিদ নজিবউল্লাহকে বাবরাক কারমালের উত্তরসূরি হিসেবে দেখতে চাননি। এছাড়াও নজিবউল্লাহ ঘুষ ও দুর্নীতিকে এমন মাত্রায় প্রশ্রয় দিয়েছিলেন যা পূর্বে দেখা যায়নি।
ক্ষমতায় উত্থান: ১৯৮৫–১৯৮৬
১৯৮৫ সালের নভেম্বরে তিনি পিডিপিএর সেক্রেটেরিয়েটে নিয়োগ পান। সোভিয়েতরা আফগানিস্তান ত্যাগের সময় মিখাইল গর্বাচেভ পিডিপিএর মহাসচিব পদ থেকে কারমালের পদত্যাগ চাইছিলেন। এসময় কারমালের উত্তরসূরির প্রশ্নে গর্বা‌চেভ নজিবউল্লাহকে সমর্থন করেছিলেন। ইয়ুরি আন্দ্রোপভ, বরিস পোনোমারেভ ও দিমিত্রি উস্তানোভ নজিবউল্লাহকে সমর্থন করেছিলেন। তবে নজিবউল্লাহ ছাড়াও আসাদউল্লাহ সারওয়ারির প্রতি অনেক সোভিয়েত কর্মকর্তার সমর্থন ছিল। আরেকজন কাঙ্ক্ষিত ব্যক্তি ছিলেন আবদুল কাদির। তিনি সাওর বিপ্লবে অংশ নিয়েছিলেন। ১৯৮৬ সালের ৪ মে নজিবউল্লাহ পিডিপিএর মহাসচিব হিসেবে কারমালের উত্তরসূরি হন। তবে কারমাল বিপ্লবী কাউন্সিলের চেয়ারম্যানের পদে বহাল থাকেন।
১৫ মে নজিবউল্লাহ যৌথ নেতৃত্বের ঘোষণা দেন। এর আওতায় তিনি দলের প্রধান, কারমাল রাষ্ট্রপ্রধান ও সুলতান আলি কেশ্তমান্দ মন্ত্রীসভার চেয়ারম্যান হন। তবে নজিবউল্লাহ দলের মহাসচিব হলেও কারমালের পক্ষে দলে যথেষ্ট সমর্থন ছিল। কিন্তু কারমাল জাতীয় সমঝোতার পরিকল্পনায় বাধা দিচ্ছেন নজিবউল্লাহর এমন অভিযোগের পর সোভিয়েত পলিটব্যুরো কারমালকে অপসারণের সিদ্ধান্ত নেয়। নভেম্বরে অনুষ্ঠিত পিডিপিএর বৈঠকে কারমালমে বিপ্লবী কাউন্সিলের চেয়ারম্যানের পদ থেকে অব্যাহতি দেয়া হয়। কারমাল এরপর মস্কোয় নির্বাসিত হন। বিপ্লবী কাউন্সিলের চেয়ারম্যান পদে এরপর হাজি মুহাম্মদ চামকানি দায়িত্ব পান।
নালন্দা বৌদ্ধ সোসাইটি
নালন্দা বৌদ্ধ সোসাইটি
নালন্দা বৌদ্ধ সোসাইটি মালয়েশিয়া 2003 সালে প্রতিষ্ঠিত হয়েছিল। প্রধান কেন্দ্র এবং ব্যবস্থাপনা অফিস সেলাঙ্গরের শ্রী সেরদাং-এর নালন্দা সেন্টারে অবস্থিত। গত এক দশক ধরে,  সফলভাবে অনেক শিক্ষামূলক প্রোগ্রাম যেমন ধম্ম কোর্স, শিবির, ধ্যান, পাবলিক ফোরাম, সম্মেলন এবং সেমিনার আয়োজন করে আসছে।
মুহাম্মদ নজিবউল্লাহ
জাতীয় সমঝোতা
১৯৮৬ সালের সেপ্টেম্বরে নজিবউল্লাহর নির্দেশে জাতীয় সমঝোতা কমিশন গঠিত হয়। তারা বিপক্ষ দলীয়দেরকে নিজেদের পক্ষে আনার চেষ্টা করে। ১৯৮৬ সালের শেষের দিকে তিনি ছয় মাসের যুদ্ধবিরতি ও বিবদমান পক্ষগুলির মধ্যে আলোচনার আহ্বান করেন। তবে এসব চেষ্টা ব্যর্থ হয়।
নালন্দা বৌদ্ধ সোসাইটি
নালন্দা বৌদ্ধ সোসাইটি
কার্যকরী কর্মসূচি এবং কার্যক্রমের পাশাপাশি, নালন্দা বৌদ্ধ গবেষণা ও অধ্যয়নের জন্য মূল্যবান সম্পদ সমন্বিত একটি গুরুত্বপূর্ণ রেফারেল লাইব্রেরিও পরিচালনা করে। সারা দেশ থেকে ভক্তরা ধম্ম অধ্যয়নের জন্য নিয়মিত নালন্দায় আসেন। অধিকন্তু, ক্রমবর্ধমান সংখ্যক যুবক এবং স্নাতক নালন্দা কেন্দ্রকে তাদের কার্যকলাপের কেন্দ্র হিসাবে ব্যবহার করছে। এইভাবে, নালন্দা মালয়েশিয়ার বৌদ্ধ শিক্ষার একাধিক স্বীকৃত কেন্দ্রের মধ্যে একটি হয়ে উঠেছে।
মুহাম্মদ নজিবউল্লাহ
জাতীয় সমঝোতা
১৯৮৬ সালের সেপ্টেম্বরে নতুন সংবিধান রচিত হয় এবং ১৯৮৭ সালের ২৯ নভেম্বর তা গৃহীত হয়। এতে রাষ্ট্রপ্রধানের ভেটো দেয়ার ক্ষমতা কমানো হয়েছিল। ১৯৮৭ সালের ১৩ জুলাই আফগানিস্তানের রাষ্ট্রীয় নাম আফগানিস্তান গণতান্ত্রিক প্রজাতন্ত্র থেকে বদলে আফগানিস্তান প্রজাতন্ত্র রাখা হয়। ১৯৮৮ সালের জুন মাসে দলীয় নেতৃত্বের মাধ্যমে নির্বাচিত বিপ্লবী কাউন্সিলের বদলে জনগণের ভোটে নির্বাচিত জাতীয় পরিষদ স্থাপন করা হয়। ১৯৮৯ সালে উচ্চ শিক্ষা মন্ত্রণালয় বিশ্ববিদ্যালয়সমূহের সোভিয়েতিকরণ বাতিল করতে শুরি করে। ১৯৯০ সালে দল ঘোষণা দেয় যে পিডিপিএর সব সদস্য মুসলিম এবং দল মার্কসবাদ ত্যাগ করেছে।
নালন্দা বৌদ্ধ সোসাইটি
নালন্দিয়ান নীতিবাক্য
"সমন্বিত মানব উন্নয়নের জন্য সামগ্রিক শিক্ষা"
মুহাম্মদ নজিবউল্লাহ
জাতীয় সমঝোতা
১৯৮৯ সালের ১৮ ফেব্রুয়ারি নজিবউল্লাহ সরকার দেশে জরুরি অবস্থা জারি করার পর অনেকের আশাভঙ্গ হয়। ফেব্রুয়ারি মাসে প্রায় ১,৭০০ ব্যক্তিকে গ্রেপ্তার করা হয়। ১৯৯১ সালের নভেম্বর পর্যন্ত বাকস্বাধীনতার উপর সরকারি বিধিনিষেধ আরোপিত ছিল। তার জাতীয় সমঝোতা দলের মধ্যে অনেকের বিরোধিতার সম্মুখীন হয়। অনেকে এই সমঝোতা সোভিয়েতদের প্রণীত বলে অভিযোগ করে।
নির্বাচন: ১৯৮৭ ও ১৯৮৮
১৯৮৭ সালে স্থানীয় নির্বাচন অনুষ্ঠিত হয়। এজন্য নতুন রাজনৈতিক দল গঠনের অধিকার দিয়ে আইন প্রণীত হয়। নতুন সংবিধানে দ্বিকক্ষ বিশিষ্ট আইন সভার ব্যবস্থা রাখা হয় এবং পরোক্ষ ভোটে ৭ বছরের জন্য রাষ্ট্রপতি নির্বাচন করার বিধান রাখা হয়। নজিবউল্লাহ বলেন যে বিরোধী পক্ষের চরমপন্থিরা সরকারে অংশ নিতে পারবে না। এছাড়াও বলা হয় আফগানিস্তান ও সোভিয়েত ইউনিয়নের সম্পর্ক নিয়ে কেউ বিরোধিতা করতে পারবে না। ১৯৮৮ সালে অনুষ্ঠিত সংসদ নির্বাচনে পিডিপিএ প্রতিনিধি পরিষদের ৪৬টি আসনে জয়লাভ করে এবং ৪৫টি আসনে জয়লাভ করা ন্যাশনাল ফ্রন্ট ও অন্যন্য নতুন বামপন্থি দলের (আসন সংখ্যা ২৪) সমর্থন পেয়ে সরকারের নিয়ন্ত্রণ পায়। তবে মুজাহিদরা নির্বাচন বর্জন করে। উচ্চকক্ষ সিনেটে দলের বেশি আসন ছিল না। সশস্ত্র দলগুলির মধ্যে শুধুমাত্র হিজবুল্লাহ সরকারের সাথে শান্তি স্থাপন করেছিল।
নালন্দা বৌদ্ধ সোসাইটি
দৃষ্টি
একটি বৌদ্ধ সম্প্রদায় তৈরির সুবিধা যা বুদ্ধের মহৎ শিক্ষা শেখার, অধ্যয়ন এবং অনুশীলনে সক্রিয়; ছয়টি মঙ্গল অর্জন করা; এবং বিশ্বকে সেবা প্রদানে উদ্যমী।
মিশন
নালন্দার মহৎ মিশন হল বুদ্ধ-ধম্মের উপর ভিত্তি করে উপযুক্ত শিক্ষার সুযোগ প্রদান করে বিশ্বজুড়ে ব্যক্তিগত রূপান্তর এবং সামাজিক উন্নতিকে প্রভাবিত করা।
মুহাম্মদ নজিবউল্লাহ
ইসলামি রাষ্ট্র
বাবরাক কারমালের শাসনের শেষ দিকে এবং নজিবউল্লাহর শাসনামলে পিডিপিএ দল ও রাষ্ট্রের নতুন রূপ প্রদান করার চেষ্টা করে। মুসলিমদের সমর্থন লাভের জন্য ১৯৮৭ সালে নজিবউল্লাহ তার নামের সাথে উল্লাহ পুনরায় যোগ করেন। কমিউনিস্ট প্রতীকসমূহ অপসারণ বা প্রতিস্থাপন করা হয়। তবে ইসলামের প্রশ্নে মুজাহিদদের প্রতি জনসমর্থন বেশি থাকায় সরকারের প্রতি সমর্থন বৃদ্ধি পায়নি। ১৯৮৭ সালের সংবিধানের অনুচ্ছেদ ২ এ ইসলামকে রাষ্ট্রধর্ম ঘোষণা করা হয়। অনুচ্ছেদ ৭৩ এ বলা হয় যে রাষ্ট্রপ্রধান আফগান মুসলিম পরিবারে জন্ম হয়েছে এমন হতে হবে। ১৯৯০ সালের সংবিধানে ইসলামি রাষ্ট্র ঘোষণা করা হয় এবং কমিউনিজমের অন্যান্য উল্লেখ অপসারণ করা হয়। এই সংবিধানের অনুচ্ছেদ ১ এ আফগানিস্তানকে একটি "স্বাধীন, এককেন্দ্রিক ও ইসলামি রাষ্ট্র" উল্লেখ করা হয়।
নালন্দা বৌদ্ধ সোসাইটি
মতবাদের সম্বন্ধ
নালন্দা বৌদ্ধ সোসাইটি বৌদ্ধ ধর্মের পালি স্কুলের অন্তর্গত, যা শ্রীলঙ্কা, মায়ানমার এবং থাইল্যান্ডে গড়ে ওঠা থেরবাদ স্কুলের সাথে ঘনিষ্ঠভাবে সম্পর্কিত। পালি ভাষা ছিল 2,600 বছর আগে প্রাচীনতম বৌদ্ধ সম্প্রদায়ের দ্বারা ব্যবহৃত ভাষা, এবং বর্তমানে এটি থেরবাদ স্কুলেরও প্রামাণিক ভাষা।
সাংগঠনিক অধিভুক্তি
নালন্দা বৌদ্ধ সোসাইটি মালয়েশিয়ার থেরাবাদ বৌদ্ধ পরিষদ (টিবিসিএম)-এর সদস্য যা থেরবাদ বৌদ্ধ সংগঠনগুলির একটি জাতীয় স্তরের ফেডারেশন।
মুহাম্মদ নজিবউল্লাহ
সোভিয়েত প্রত্যাবর্তন
১৯৮৯ সালে এডুয়ার্ড‌ শেভার্দ‌নাদজের সাথে সাক্ষাতের সময় নজিবউল্লাহ আফগানিস্তানে ছোট আকারে সোভিয়েত সেনাদল রাখার কথা বলেন। একই সাথে সীমান্তের কাছাকাছি স্থায়ী সতর্ক অবস্থায় বোমাবর্ষণকারী মোতায়েনের কথাও বলেন। তিনি পুনরায় মাসুদের ব্যাপারে উদ্বেগ জানান। শেভার্দ‌নাদজে জানান যে সোভিয়েত সেনা আফগানিস্তানে মোতায়েন রাখা সম্ভব নয়। তবে তিনি দাবি করেন যে সোভিয়েত দূতাবাস প্রায় ১২,০০০ সোভিয়েত সেনা যাতে জাতিসংঘের অধীনে বা স্বেচ্ছাসেবী হিসেবে আফগানিস্তানে থাকতে পারে সে বিষয়ে পরিকল্পনা করেছে। একথা জানতে পেরে সোভিয়েত সামরিক নেতারা ক্ষুব্ধ হন। সোভিয়েত নেতারা এই পরিকল্পনার বিরোধী ছিলেন। শেষপর্যন্ত পরিকল্পনাটি সফল হয়নি এবং সোভিয়েত সেনারা আফগানিস্তান ত্যাগ করে। তবে এসত্ত্বেও ক্ষুদ্র আকারে সোভিয়েত সেনাদল আফগানিস্তানে থেকে যায়। এদের মধ্যে ছিল প্যারাশুটিস্ট, সামরিক উপদেষ্টা, বিশেষ বাহিনী এবং আফগান-সোভিয়েত সীমানায় মোতায়েন সেনাদল।
নালন্দা বৌদ্ধ সোসাইটি
ছয় সুস্থতা
সমবেদনা :চিন্তাভাবনা, বক্তৃতা এবং আচরণে অন্যদের সদয় এবং সমর্থনকারী হওয়া। সকলের প্রতি সৌহার্দ্য ও বন্ধুত্বের সাথে নিরীহ জীবনযাপন করা। সাহস:জীবনের প্রতিকূলতা এবং চ্যালেঞ্জের মুখে দৃঢ় এবং দৃঢ়প্রতিজ্ঞ হওয়া। একটি মহৎ জীবনধারা অনুসরণে ধৈর্য ও সহনশীলতা সহ্য করা। সম্মান:প্রবীণ, শিক্ষক, সহকর্মী এবং সমস্ত সংবেদনশীল প্রাণীদের প্রতি শ্রদ্ধাশীল হওয়া, এইভাবে সুস্থ এবং সুরেলা সম্পর্ক তৈরি করে। সততা:ধার্মিক উপায়, নীতি এবং মূল্যবোধ দ্বারা জীবনযাপন করা। সত্যবাদিতাকে সমুন্নত রাখা এবং প্রতারণাহীন এবং অ-সংঘাতহীন জীবন যাপন করা। সেবা:শুধু নিজেদের জন্য নয়, অন্যের কল্যাণের জন্যও বেঁচে থাকা। প্রয়োজনীয় কাজ করা এবং বিশ্বকে সেবা প্রদানে পরোপকারী হওয়া। বিশ্বাস:বুদ্ধ-ধম্মে সঠিক জ্ঞান আহরণ করা এবং গভীর আস্থা থাকা, এবং এর উচ্চতর নীতিগুলি মেনে চলার প্রতিশ্রুতি। শেখা: একটি ব্যক্তি এবং একটি সম্প্রদায় হিসাবে ক্রমাগত শিক্ষা এবং উন্নতি। আধ্যাত্মিক বৃদ্ধি এবং জাগরণের জন্য ধম্ম শিখতে আগ্রহী। প্রতিফলন:দুঃখ থেকে মুক্তির দিকে মননশীল এবং উদ্দেশ্যমূলকভাবে জীবনযাপন করা। কৃতজ্ঞতা বহন করা, এবং জীবনের যাত্রা জুড়ে বিজ্ঞ বিচক্ষণতা থাকা।
ছয় মঙ্গল
শারীরিক সুস্থতা এবং সুস্বাস্থ্য। মানসিক সুস্থতা এবং আনন্দময় জীবনযাপন। পারিবারিক মঙ্গল এবং ঘরোয়া সুখ। অর্থনৈতিক মঙ্গল এবং কর্মজীবনে সাফল্য। আন্তঃব্যক্তিক মঙ্গল এবং সামাজিক সম্প্রীতি। আধ্যাত্মিক মঙ্গল এবং অভ্যন্তরীণ শান্তি।
মুহাম্মদ নজিবউল্লাহ
গৃহযুদ্ধ
১৯৮৯ থেকে ১৯৯০ সালের মধ্যে নজিবউল্লাহ সরকার আংশিকভাবে আফগান প্রতিরক্ষা বাহিনী গড়ে তুলতে সক্ষম হয়। রাষ্ট্রীয় নিরাপত্তা মন্ত্রণালয় প্রায় ১,০০,০০০ সদস্যের একটি স্থানীয় মিলিশিয়া বাহিনী গঠন করে। সার্বিকভাবে সরকারের কাছে প্রায় ৩,০০,০০০ সৈনিক ছিল। ১৯৯০ সালের গ্রীষ্ম নাগাদ সরকারি বাহিনী রক্ষণাত্মক ভূমিকায় চলে যায়। ১৯৯১ সালের শুরুর দিকে সরকারের হাতে দেশের মাত্র ১০% এলাকার নিয়ন্ত্রণ ছিল। মুজাহিদদের জয়ের মাধ্যমে ১১ বছরব্যপী চলমান খোস্ত অবরোধ এসময় সমাপ্ত হয়। এসময় সোভিয়েত ইউনিয়ন থেকেও নজিবউল্লাহ সমর্থন পাননি। ১৯৯১ সালে শেভার্দ‌নাদজেকে লেখা চিঠিতে নজিবউল্লাহ লেখেন, "আমি রাষ্ট্রপতি হতে চাইনি, আপনি আমার সাথে এই বিষয়ে কথা বলেছেন, জোর দিয়েছেন এবং সমর্থনের ওয়াদা করেছেন। এখন আপনি আমাকে পরিত্যাগ করে আফগানিস্তানের প্রজাতন্ত্রকে তার ভাগ্যের উপর সপে দিচ্ছেন।"
ক্ষমতাচ্যুতি
১৯৯২ সালের জানুয়ারি মাসে রুশ সরকার নজিবউল্লাহ সরকারের প্রতি সব সহায়তা বন্ধ করে দেয়। ফলে জ্বালানির অভাবে আফগান বিমানবাহিনী অকেজো হয়ে পড়ে। প্রধান শহরগুলি প্রতিপক্ষের হস্তগত হয়। তার জাতীয় সমঝোতার পাঁচ বছর পূর্তিতে তিনি আফগানিস্তানের বর্তমান পরিস্থিতির জন্য সোভিয়েত ইউনিয়নকে দায়ী করেন।
মৃত্যু
তালেবানদের কাবুল দখলের পর ১৯৯৬ সালের ২৮ সেপ্টেম্বর নজিবউল্লাহকে গ্রেপ্তার করে প্রকাশ্যে ফাঁসিতে ঝুলিয়ে মৃত্যুদন্ড দেয়া হয়। এই মৃত্যুদন্ড আন্তর্জাতিকভাবে সমালোচিত হয়েছিল।
মি লাই হত্যাযজ্ঞ
মি লাই-য়ের হত্যাযজ্ঞ (My Lai Massacre) ভিয়েতনাম যুদ্ধ চলাকালে মার্কিন সেনাবাহিনী কর্তৃক সংঘটিত সবচেয়ে কুখ্যাত হত্যাকাণ্ড। ১৯৬৮ সালের মার্চ মাসে দক্ষিণ ভিয়েতনামের মি লাই গ্রামে লিউটেন্যান্ট উইলিয়াম কেলি-র (Lt. William Calley) নির্দেশে এটি পরিচালিত হয়। অনুমান করা হয় প্রায় সাড়ে তিন শো থেকে পাঁচ শো লোক এতে নিহত হয়। নিহতদের প্রায় সবাই ছিলেন নিরস্ত্র গ্রামবাসী এবং তাদের অধিকাংশই ছিলেন নারী ও শিশু। এই বর্বরোচিত হত্যাকাণ্ড যুক্তরাষ্ট্রের ভিতরে ও বাইরে তুমুল সমালোচনা ও নিন্দার ঝড় তোলে।
ইসলামে যৌন দাসত্ব
ইসলামী আইন পুরুষদের তাদের নারী ক্রীতদাসদের সাথে যৌন মিলনের অনুমতি দেয়।  মধ্যযুগীয় মুসলিম সাহিত্য ও আইনী নথিপত্র দেখায় যে, যেসব নারী ক্রীতদাসদের প্রধান ব্যবহার ছিল যৌন উদ্দেশ্যে, তাদের বাজার থেকে আলাদা করা হয়েছিল যাদের প্রাথমিক ব্যবহার ছিল গার্হস্থ্য কাজের জন্য। তাদেরকে বলা হত "আনন্দের জন্য ক্রীতদাস" বা "যৌন মিলনের জন্য দাস-মেয়ে"। অনেক মহিলা ক্রীতদাস তাদের মালিকদের উপপত্নী হয়ে ওঠে এবং তাদের সন্তানদের জন্ম দেয়। অন্যদের স্থানান্তরিত করার আগে শুধুমাত্র যৌনতার জন্য ব্যবহার করা হয়েছিল। পুরুষ দাসীদের সঙ্গে গর্ভনিরোধক ব্যবহার করার ভাতা অবাঞ্ছিত গর্ভধারণকে ব্যর্থ করতে সাহায্য করে।
প্রাথমিক সূত্রগুলি ইঙ্গিত দেয় যে নারীদের যৌন দাসত্বকে পুরুষের বিশেষাধিকার এবং পরাজিতদের উপর বিজয়ীর বিশেষাধিকার হিসাবে দেখা হয়েছিল। মুসলিম সামরিক কমান্ডারকে এই যুদ্ধবন্দীদের নিঃশর্ত মুক্তি, মুক্তিপণ বা দাসত্বের মধ্যে বেছে নেওয়ার অনুমতি দেওয়া হয়। পুরুষদের যতটুকু সামর্থ্য ছিল ততটা উপপত্নী রাখার অনুমতি ছিল। কিছু পুরুষ মহিলা ক্রীতদাস কিনেছিল, অপরদিকে ইসলামী বিজয়ের প্রথম দিকে মুসলিম সৈন্যদের সামরিক অংশগ্রহণের জন্য পুরস্কার হিসেবে তাদের কাছে নারী বন্দি দেওয়া প্রদান করা হয়েছিল। যেহেতু আনন্দের জন্য ক্রীতদাসরা সাধারণত বেশি ব্যয়বহুল ছিল, ফলে তারা অভিজাত পুরুষদের জন্য একটি বিশেষাধিকার ছিল।
ইসলামী আইনগত অনুমোদন
ঐতিহ্যগত আইনগত বোঝাপড়ায়, এটি নারীর যৌন অঙ্গে পুরুষের মালিকানা যা ইসলামে যৌনতাকে বৈধ করে তোলে। ইসলামী আইনবিদরা বিবাহকে এক ধরনের বিক্রয় বলে বর্ণনা করেন, যেখানে স্ত্রীর গোপনাঙ্গ কেনা হয়। যাইহোক, স্ত্রী ও মহিলা দাসের অধিকারের মধ্যে কিছু পার্থক্য রয়েছে। যদিও একজন স্বাধীন মুসলিম নারীকে একজন পুরুষের সম্মান হিসেবে বিবেচনা করা হত, একটি দাস-মেয়ে ছিল নিছক সম্পত্তি এবং তা পুরুষের সম্মান নয়। সুরিয়া (উপপত্নী) শব্দটি নারী ক্রীতদাসীদের জন্য ব্যবহার করা হয়েছিল, যাদের সাথে প্রভুরা যৌন সম্পর্ক উপভোগ করত। এটি একটি নিরাপদ মর্যাদা ছিল না, কারণ উপপত্নী লেনদেন করা যেতে পারে যতক্ষণ না প্রভু বা মালিক তাকে গর্ভবতী করেন।
আধুনিক মুসলিম মনোভাব
ধ্রুপদী ইসলামী আইন দাসত্বের অনুমতি দেয়, তবে ইংল্যান্ডে এবং পরে অন্যান্য পশ্চিমা দেশগুলিতে ১৮তম শতাব্দীর শেষের দিকে শুরু হওয়া বিলোপ আন্দোলন মতবাদ ও অনুশীলন উভয় ক্ষেত্রেই মুসলিম দেশে দাসত্বকে প্রভাবিত করে। স্মিথের মতে "শেষ পর্যন্ত অধিকাংশ বিশ্বস্ত ধর্মীয়ভাবে বৈধ হিসেবে বিলুপ্তি গ্রহণ করে এবং দাসত্বের বিরুদ্ধে একটি ইসলামী ঐকমত্য প্রভাবশালী হয়ে ওঠে", যদিও এটি কিছু আক্ষরিকতাবাদীদের দ্বারা বিতর্কিত ছিল।
বঙ্গ প্রদেশ (দ্ব্যর্থতা নিরসন)
বঙ্গ প্রদেশ বলতে বুঝাতে পারে:
মাখন সিং (চাকতি নিক্ষেপকারী)
মাখন সিং একজন ভারতীয় ক্রীড়াবিদ। ১৯৫১ সালের নিউ দিল্লি এশিয়ান গেমসে তিনি চাকতি নিক্ষেপে স্বর্ণপদক জিতেছিলেন।
নদীবিহীন দেশগুলির তালিকা
বর্তমানে ১৯ টি দেশ এবং ১৬টি দেশ নদীনির্ভর হলেও যেগুলির মধ্যে একটি নদীর প্রবাহ নেই। চীনা বিশেষ প্রশাসনিক অঞ্চল ম্যাকাউতে ইয়াওং নদী নামে একটি ছোট কৃত্রিম খাল ছাড়া অন্য স্থায়ী প্রাকৃতিক নদী নেই। পরিবেশগত সমস্যার কারণে, এই ছোট খালটি বর্তমানে স্থানীয় সরকার জমি দিয়ে জালিয়াতি করে চলেছে। ফলস্বরুপ, এই ছোট খালটির অস্তিত্ব বন্ধ হয়ে যাবে।
তথ্যসূত্র
List of countries without rivers
২০১৫–১৬ প্রিমিয়ার লিগ
২০১৫–১৬ প্রিমিয়ার লিগ ছিলো ১৯৯২ সালে শুরু হওয়া প্রিমিয়ার লিগ এর ২৪ তম আসর।সময়সূচী অনুযায়ী লিগটি ৮ আগস্ট ২০১৫ এবং শেষ হয় ১৫ মে ২০১৬। যার নাম স্পন্সর ছিলো বার্ক্লেস।
লেস্টার সিটি তাদের ইতিহাসে প্রথম বারের মতো শিরোপা জিতে।যা ছিলো প্রিমিয়ার লিগ ইতিহাসে অন্যতম সেরা অঘটন
অংশগ্রহনকারী দল সমূহ
গত আসরের বিজয়ী দল ছিলো চেলসি।গত আসর থেকে বার্নলি, কুইন্স পার্ক রেঞ্জারস এবং হাল সিটি অবনমিত হয় এবং তাদের বদলে চ্যাম্পিয়নশিপ থেকে ওয়াটফোর্ড,বোর্নমাউথ,নরউইচ সিটি উঠে আসে।
পয়েন্টস টেবিল
উৎস-প্রিমিয়ারলিগ * ব=বিজয়ী * অ=অবনমন
মুহাম্মদ সাইয়্যেদ তানতাউই
মুহাম্মদ সাইয়্যেদ তানতাউই (২৮ অক্টোবর ১৯২৮ – ১০ মার্চ ২০১০), যাকে তানতাউই নামেও উল্লেখ করা হয়, ছিলেন মিশরের একজন প্রভাবশালী ইসলামিক পণ্ডিত। ১৯৮৬ থেকে ১৯৯৬ সাল পর্যন্ত তিনি মিশরের আল-আজহারের প্রধান মুফতি ছিলেন। ১৯৯৬ সালে রাষ্ট্রপতি হোসনি মুবারক তাকে আল-আজহারের প্রধান ইমাম হিসেবে নিয়োগ দেন, যা তিনি ২০১০ সালে তার মৃত্যুর আগ পর্যন্ত বহাল রেখেছিলেন।
প্রাথমিক জীবন
তানতাউই ১৯২৮ সালের ২৮ অক্টোবর মিশরের সোহাগের তামা পৌরসভার সেলিম আশ-শারকিয়াহ গ্রামে জন্মগ্রহণ করেন।
শিক্ষা
তিনি অনার্স সহ প্রথম ডিগ্রী, ১৯৫৯ সালে শিক্ষায় স্নাতকোত্তর এবং ১৯৬৬ সালে পিএইচডি অর্জন করেন। আল-কুরআন ও আল-সুন্নাহয় ইস্রায়েলের সন্তানদের উপর তার পরিপূর্ণ জ্ঞান ছিল।
অপসারক যুক্তিবিন্যাস
অপসারক যুক্তিবিন্যাস (Abductive reasoning), অপসারণ (Abduction ), অপসারক অনুমিতি (Abductive inference ) কিংবা পশ্চাৎসারণ (Retroduction ) বলতে এক ধরনের যৌক্তিক অনুমিতিকে বোঝায়, যা মার্কিন দার্শনিক চার্লস স্যান্ডার্স পার্স ১৯শ শতকের শেষ তৃতীয়াংশে সূত্রায়ন ও প্রস্তাব করেন। এই যুক্তিবিন্যাসটি কোনও পর্যবেক্ষণ বা পর্যবেক্ষণসমষ্টি থেকে শুরু হয় এবং ঐগুলি থেকে সবচেয়ে সরল ও সবচেয়ে সম্ভাব্য সিদ্ধান্তটিতে উপনীত হবার চেষ্টা করে। অবরোহী যুক্তিবিন্যাসের পরিবর্তে এই প্রক্রিয়াটিতে একটি আপাতগ্রাহ্য সিদ্ধান্তে উপনীত হওয়া যায়, তবে সন্দেহাতীতভাবে এটির সত্যতা বা সঠিকতা যাচাই করা সম্ভব হয় না। অপসারক যুক্তিবিন্যাসের ফলে উপনীত সিদ্ধান্তগুলিতে তাই অনিশ্চয়তা বা সন্দেহ অবশিষ্ট থেকে যায়, যে ব্যাপারটিকে "সেরা বিদ্যমান" কিংবা "সর্বোচ্চ সম্ভাব্য" জাতীয় পশ্চাদপসরণমূলক পরিভাষা দিয়ে প্রকাশ করা হয়। অন্য ভাষায় অপসারক যুক্তিবিন্যাস হল সেরা ব্যাখ্যার অনুমিতি, যদিও অপসারণ এবং সেরা ব্যাখ্যার অনুমিতি পরিভাষাগুলির সমস্ত ব্যবহার সবসময় সমতুল্য না-ও হতে পারে।
১৯৯০-এর দশকে পরিগণনের (কম্পিউটিংয়ের) ক্ষমতা বৃদ্ধির সাথে সাথে আইন, কম্পিউটার বিজ্ঞান (পরিগণক বিজ্ঞান) ও কৃত্রিম বুদ্ধিমত্তা গবেষণা ক্ষেত্রগুলিতে অপসারণ বিষয়ে পুনরায় আগ্রহের সৃষ্টি হয়। সমস্যা নির্ণয়কারী বিশেষজ্ঞ ব্যবস্থাগুলিতে প্রায়শই অপসারক যুক্তিবিন্যাস ব্যবহার করা হয়।
পার্তিদো ইন্দেপেন্দেন্তিস্তা পুয়ের্তোরিকেনিয়ো
পার্তিদো ইন্দেপেন্দেন্তিস্তা পুয়ের্তোরিকেনিয়ো (স্পেনীয় ভাষা: Partido Independentista Puertorriqueño; পিআইপি) পুয়ের্তো রিকোর একটি রাজনৈতিক দল যা মার্কিন যুক্তরাষ্ট্র থেকে পুয়ের্তো রিকোর স্বাধীনতার জন্য রাজনৈতিক প্রচারণা এবং আন্দোলন করে। এটি পুয়ের্তো রিকোর তিনটি প্রধান রাজনৈতিক দলের একটি এবং প্রাচীনত্বের দিক দিয়ে নিবন্ধনকৃত সকল দলের মধ্যে দ্বিতীয়।
যারা পিআইপি'র আদর্শের অনুরাগী এবং সেজন্য কাজ করে তাদেরকে সাধারণত ইন্দেপেন্দেন্তিয়াস্তাস, পিপিওলোস এবং কখনও কখনও প্রাক-স্বাধীনতা কর্মী হিসেবে আখ্যায়ীত করা হয়। অ্যাংল মণ্ডলে এই নামগুলো প্রচলিত।
মিডিয়া (অঞ্চল)
মিডিয়া (, মধ্য ফার্সি: Mād) হল উত্তর-পশ্চিম ইরানের একটি অঞ্চল, যা মেডিসদের রাজনৈতিক ও সাংস্কৃতিক ভিত্তি হিসেবে পরিচিত। হাখমানেশি সময়কালে ((r. ৫৫০ খ্রিষ্টপূর্বাব্দ – ৩৩০ খ্রিষ্টপূর্বাব্দ)), এটি বর্তমান আজারবাইজান, ইরানি কুর্দিস্তান এবং পশ্চিম তাবারিস্তানের অন্তর্ভুক্ত ছিল। হাখমানেশি শাসনের অধীনে একটি সত্রপ হিসাবে, এটি শেষ পর্যন্ত উত্তরে দক্ষিণ দাগেস্তান পর্যন্ত বিস্তৃত একটি বিস্তৃত অঞ্চলকে ঘিরে গড়ে উঠে। আলেকজান্ডারের যুদ্ধের পর, ব্যাবিলনের বিভক্তির কারণে উত্তরের অংশগুলি আলাদা হয়ে যায় এবং অ্যাট্রোপেটেন নামে পরিচিত হয়। বাকি অঞ্চলটি লেসার মিডিয়া নামে পরিচিত হয়।
জয়ন্ত (গোয়েন্দা)
জয়ন্ত ও তার সহকারী বন্ধু মানিক বাঙালি সাহিত্যিক হেমেন্দ্রকুমার রায়ে র দুই কাল্পনিক গোয়েন্দা চরিত্র। বাংলায় কিশোর পাঠ্য গোয়েন্দা কাহিনীর ভেতর জয়ন্ত-মানিক এবং সুন্দরবাবুর কীর্তিকাহিনী অগ্রগণ্য।
মিডিয়া (অঞ্চল)
মেডিসের অধীনে
৬৭৮ খ্রিস্টপূর্বাব্দে, ডিওসিস মিডিয়ার মিডিয়ান উপজাতিদের একত্রিত করে এবং প্রথম ইরানি সাম্রাজ্য প্রতিষ্ঠা করে। তার পৌত্র সিয়াক্সেরিস প্রাচীন ইরানের সমস্ত ইরানি উপজাতিদের একত্রিত করতে সক্ষম হয়েছিল এবং তার সাম্রাজ্যকে একটি প্রধান শক্তিতে পরিণত করেছিল। সিয়াক্সেরিস মারা গেলে তার স্থলাভিষিক্ত হন তার পুত্র অস্টিজেস, যিনি ছিলেন মিডিয় সাম্রাজ্যের শেষ রাজা।
জয়ন্ত (গোয়েন্দা)
চরিত্রচিত্রণ
জয়ন্তের প্রথম আত্মপ্রকাশ ঘটে জয়ন্তের কীর্তি গল্পে। জয়ন্ত ও মানিক দুই অভিন্ন হৃদয় বন্ধু। তারা, বিশেষত জয়ন্ত একজন সাহসী, ক্ষুরধার বুদ্ধিসম্পন্ন তরুন। রহস্যভেদের নেশায় দেশে ও বিদেশের বিভিন্ন জায়গায় পাড়ি দিয়েছে এই জুটি। জয়ন্ত শুধু বুদ্ধিমানই নয় অত্যন্ত বলশালী পুরুষ। জয়ন্তের একমাত্র নেশা নস্য নেওয়া। সে অবসর সময়ে বাঁশি বাজাতে পছন্দ করে। গোয়েন্দা পুলিশের বিপুলবপু দারোগা সুন্দরবাবু প্রায়ই তাদের সংগী হন। তিনি খাদ্যরসিক ও পেটুক বাঙালির প্রকৃষ্ট উদাহরণ। প্রাতরাশে এক সঙ্গে সাতটা ডিমের পোচ গলাধঃকরণ করেন। কথায় কথায় 'হুম' বলা তার মুদ্রাদোষ। মানিকের অভ্যাস তার সাথে রসিকতা করা। এই দারোগার সঙ্গে গোয়েন্দা জয়ন্তের সদ্ভাব ছিল, রহস্য সমাধানে জয়ন্ত-মানিকের দ্বারস্থ হতেন তিনি।
মিডিয়া (অঞ্চল)
হাখমানেশির অধীনে
৫৫৩ খ্রিস্টপূর্বাব্দে, পারস্যের রাজা মহান কুরুশ, তার পিতামহ, মিডিয় রাজা, সিয়াক্সেরিসের পুত্র অস্টিজেসের বিরুদ্ধে বিদ্রোহ করেছিলেন। তিনি শেষ পর্যন্ত ৫৫০ খ্রিস্টপূর্বাব্দে একটি নির্ণায়ক বিজয় লাভ করেন যার ফলে তার নিজের অসন্তুষ্ট অভিজাতদের দ্বারা অস্টিজেসকে বন্দী করা হয়, যারা অবিলম্বে তাকে বিজয়ী কুরুশের হাতে তুলে দেয়।
অস্টিজেসের বিরুদ্ধে কুরুশের বিজয়ের পর, মেডিসরা তাদের ঘনিষ্ঠ আত্মীয়, পার্সিয়ানদের অধীন ছিল। নতুন সাম্রাজ্যে তারা একটি বিশিষ্ট অবস্থান ধরে রেখেছিল। সম্মান এবং যুদ্ধে, তারা পারস্যদের পাশে দাঁড়িয়েছিল। তাদের দরবার অনুষ্ঠানটি নতুন সার্বভৌমরা গ্রহণ করেছিলেন, যারা গ্রীষ্মের মাসগুলিতে একবাটানায় বসবাস করতেন। এবং সেখানে অনেক উচ্চপদস্থ মেডিস কর্মকর্তা, সত্রপ এবং সেনাপতি হিসাবে নিযুক্ত ছিলেন। শুরুতে গ্রিক ঐতিহাসিকরা হাখমানেশি সাম্রাজ্যকে মিডিয়া সাম্রাজ্য বলে উল্লেখ করেছেন।
জয়ন্ত (গোয়েন্দা)
কাহিনী
জয়ন্তের কীর্তি গল্পে প্রথম এই গোয়েন্দার সৃষ্টি করেন হেমেন্দ্রকুমার। বাংলা সাহিত্যে গোয়েন্দা চরিত্র গুলির ভেতর জয়ন্ত অনন্য। কিশোর কিশোরীদের ভেতর অতি জনপ্রিয় গোয়েন্দা জয়ন্তের অজস্র কাহিনী লিখেছেন তিনি। তার অন্য সৃষ্টি এডভেঞ্চারিস্ট বিমল - কুমারের সাথেও জয়ন্ত মিলিতভাবে রহস্য সন্ধানে যোগ দিয়েছে। জয়ন্তের গোয়েন্দাগিরি নিয়ে অন্যান্য গল্প ও উপন্যাসগুলির অন্যতম ; মানুষ পিশাচ, নৃমুণ্ড শিকারী, কাপালিকের কবলে, ভেনাস ছোরার রহস্য, সাজাহানের ময়ূর, কাঁচের কফিন, একরত্তি মাটি, খানিকটা তামার তার, ছত্রপতির ছোরা, হত্যা হাহাকারে; ইত্যাদি।
মিডিয়া (অঞ্চল)
হাখমানেশির অধীনে
দখলকারী স্মেরডিসের হত্যার পর, একজন মেড ফ্রাভারটিশ (ফ্রাওর্টস), যিনি নিজেকে সায়াক্সারেসের বংশধর বলে দাবি করে, মেড রাজ্য পুনরুদ্ধার করার চেষ্টা করেছিলেন। কিন্তু তিনি পারস্য জেনারেলদের দ্বারা পরাজিত হন এবং একবাটানায় (বেহিস্তুন শিলালিপিতে প্রথম দারিয়াস) মৃত্যুদণ্ডপ্রাপ্ত হন। ৪০৯ খ্রিস্টপূর্বাব্দে, দ্বিতীয় দারিয়ুসের বিরুদ্ধে আরেকটি বিদ্রোহ স্বল্প মেয়াদী ছিল। কিন্তু উত্তরের ইরানি উপজাতিরা, বিশেষ করে কাদুসি, সবসময়ই ঝামেলাপূর্ণ ছিল; তাদের বিরুদ্ধে পরবর্তী রাজাদের অনেক নিষ্ক্রিয় অভিযানের কথাও উল্লেখ করা হয়েছে।
পারস্য শাসনের অধীনে, দেশটিকে দুটি সত্রপিতে বিভক্ত করা হয়েছিল: দক্ষিণে, একবাটানা এবং রাগে (আধুনিক তেহরানের কাছে রে), মিডিয়া প্রপার, বা বৃহত্তর মিডিয়া, যেমনটি প্রায়শই বলা হয়, প্রথম দারিয়ুসের সংগঠন একাদশ সত্রপিতে গঠিত হয়েছিল, একত্রে প্যারিকানিয়ান এবং অর্থোকোরিবান্টিয়ানদের সাথে; উত্তরে, মাতিয়ান জেলা, জাগ্রোস এবং অ্যাসিরিয়ার পার্বত্য জেলাগুলির সাথে (টাইগ্রিসের পূর্বে) পূর্ব আর্মেনিয়ার অ্যালারোডিয়ান এবং সাস্পিরিয়ানদের সাথে একত্রিত হয়েছিল এবং অষ্টাদশ সত্রপ গঠন করেছিল।
ককেশীয় আলবেনিয়া (মোটামুটি আধুনিক আজারবাইজান এবং দক্ষিণ দাগেস্তান নিয়ে গঠিত) দ্রুত হাখমানেশি পারসিকদের দ্বারা অন্তর্ভুক্ত হয়েছিল এবং পরবর্তী সময়কালে মিডিয়ার সত্রপের অধীনে ছিল।
যখন পারস্য সাম্রাজ্যের বিলুপ্ত হয় এবং কাদুসি ও অন্যান্য পার্বত্য উপজাতিরা নিজেদের স্বাধীন ঘোষণা করে, তখন পূর্ব আর্মেনিয়া একটি বিশেষ সত্রপ হয়ে ওঠে। সে সময়ে অ্যাসিরিয়া মিডিয়ার সাথে একত্রিত হয়েছিল বলে মনে হয়; তাই অ্যানাবাসিসে জেনোফোন সবসময় অ্যাসিরিয়াকে "মিডিয়া" নামে উল্লেখ করেছেন।
ইন্দিরাসাগর বাঁধ
ইন্দিরা সাগর বাঁধটি ভারতের মধ্য প্রদেশের খান্ডোয়া জেলার নর্মদা নগরে নর্মদা নদীর উপর নির্মিত একটি বহুমুখী প্রকল্প। প্রকল্পটির ভিত্তিপ্রস্তর স্থাপিত হয় ২৩শে অক্টোবর ১৯৮৩ সালে ভারতের প্রাক্তন প্রধানমন্ত্রী শ্রীমতী ইন্দিরা গান্ধীর হাতে। মূল বাঁধ নির্মাণ ১৯৯২ সালে শুরু হয়। আইএসপি (ইন্দিরা সাগর প্রজেক্ট) এর ডাউনস্ট্রিম প্রজেক্টগুলি হলো ওঙ্কারেশ্বর, মহেশ্বর এবং সর্দার সরোবর প্রকল্প। প্রকল্পটিতে ৯২ মিটার উচ্চ এবং ৬৫৩ মিটার দীর্ঘ কংক্রিট গ্রাভিটি বাঁধ নির্মাণ করা হয়। এটি ১২৩০ বর্গ কিলোমিটার জমিতে সেচ প্রদান করে এবং মধ্যপ্রদেশের খান্ডোয়া এবং খরগোনে জেলার ২৭ বিলিয়ন ইউনিট এবং আনুমানিক ১০০০ মেগাওয়াট (৮*১২৫ মেগাওয়াট) বিদ্যুৎ উৎপাদন করে। ১২,২০০,০০০,০০০ ঘনমিটার (৯, ৮৯০,৭০১ একর) এর ক্ষমতা বিশিষ্ট জলাধার নির্মিত হয়। জল ধারণ ক্ষমতা অনুযায়ী, এটি ভারতের বৃহত্তম জলাধার; দ্বিতীয়টি হল তেলেঙ্গানা ও অন্ধ্র প্রদেশের নাগার্জুন সাগর। বাঁধটি মধ্য প্রদেশের সেচ দফতর ও জাতীয় জলবিদ্যুত্ পাওয়ার কর্পোরেশনের যৌথ উদ্যোগে নির্মিত। এটি ২০০৫ সালে চালু করা হয়।
ভূমিকা
নর্মদা, ভারতের পঞ্চম বৃহত্তম নদী (১,৩১২ কিলোমিটার দীর্ঘ), যার উৎস স্থল মধ্য প্রদেশের অনুপপুর জেলার অমরকন্টক। নর্মদা দক্ষিণ-পশ্চিম দিকে প্রবাহিত হয় এবং মধ্যপ্রদেশ, গুজরাত এবং মহারাষ্ট্রের অল্প একটি অংশের মধ্য দিয়ে প্রবাহিত হওয়ার পর, এটি কাম্বে উপসাগরের কাছাকাছি আরব সাগরের মধ্যে মিশে যায়। ২০০৫ সালের ৩১শে মার্চ এই প্রকল্পটি চালু হয়। ইন্দিরা সাগর প্রকল্পটি ১ হাজার মেগাওয়াট বিদ্যুতের একটি বহুমুখী প্রকল্প, যা পর্যায়ক্রমে পর্যায় ১ এ ২৬৯৮ মিলিয়ন ইউনিট, দ্বিতীয় পর্যায়ে ১,৮৫০ মিলিয়ন ইউনিট এবং তৃতীয় পর্যায়ে ১,৫১৫ মিলিয়ন ইউনিট উতপাদনের ক্ষমতা রাখে। বাঁধটির মোট ক্যাচমেন্ট এলাকা ৬১,৬৪২ বর্গকিমি। এটি নর্মদা অববাহিকায় নির্মিত অন্যান্য প্রকল্পগুলির মাতৃস্বরূপ। ২০০৪ সালের জানুয়ারী থেকে প্রথম ইউনিটের উতপাদন শুরু হয় এবং ২০০৫ সালের মার্চ মাসের মধ্যে আটটি ইউনিটই সম্পূর্ণরূপে চালু হয়। ভারতের দ্বিতীয় বৃহত্তম পাওয়ারহাউস এই জলবিদ্যুৎ কেন্দ্রটি। পার্শ্ববর্তী গ্রামগুলিতে সেচ প্রদানের জন্যে এই প্রকল্প আশীর্বাদ স্বরূপ।
প্রকল্প বৈশিষ্ট্য
প্রকল্পের প্রধান উপাদানগুলির সংক্ষিপ্ত বিবরণ:
=== পুনর্বাসন ===
পুনর্বাসন সম্পর্কিত সমস্যা
২০০৪ সালের বর্ষাতে ঘোষিত গ্রামগুলি ছাড়াও প্রায় ২০টি গ্রাম জলের তলায় তলিয়ে যায় যে গ্রামগুলির অধিবাসীদের জন্যে কোন পুনর্বাসনের ব্যবস্থা ছিল না । মানবাধিকার কমিশনের দূত উইলিয়াম নিকোলাস গোমস অভিযোগ দায়ের করেন যে বাঁধের উচ্চতা এতটাই বাড়ানো হয়েছে যে উত্থিত জলতল একটি স্থানীয় আদিবাসী সম্প্রদায়কে গৃহহারা এবং জীবিকাহারা করে দিয়েছে; এই অভি্যোগ ভারতে জাতীয় মানবাধিকার কমিশন কর্তৃক স্বীকৃত হয়েছে   । কৈবল্য দেসাই ও তাঁর সহকর্মীরা একটি নিরীক্ষায় দেখিয়েছেন যে পুনর্বাসনের পরে স্থানীয় অধিবাসীদের জীবনযাত্রার মান খারাপ হয়েছে এবং প্রতিটি পরিবারের আয় আগের তুলনায় অর্ধেক হয়ে গেছে।
ইন্দিরা সাগর প্রকল্পে তদন্তের জন্য পিপলস রাইট টু ইনফরমেশন ফর ন্যাশনাল ক্যাম্পেইন দ্বারা গঠিত একটি স্বাধীন কমিশনের রিপোর্ট অনুযায়ী " এক বিশাল মানবাধিকার লঙ্ঘনের ঘটনা ঘটেছে এবং ইন্দিরা সাগর পুড়িয়ানো নির্মাণে মধ্য প্রদেশের সরকার নর্মদা উপত্যকায় জনগণের উপর সামাজিক, রাজনৈতিক ও অর্থনৈতিক অবিচার করেছে " ।
মানুয়েল নরিয়েগা
মানুয়েল নরিয়েগা (জন্মঃ ১১ ফেব্রুয়ারি, ১৯৩৪) পানামার সাবেক রাজনীতিবিদ ও সৈনিক। তার পুরো নাম মানুয়েল এন্টোনিও নরিয়েগা মোরেনো। তিনি ১৯৮৩ থেকে ১৯৮৯ সাল পর্যন্ত পানামা'র সামরিক শাসক ছিলেন।
আনীত অভিযোগসমূহ
এপ্রিল, ১৯৯২ সালে মানুয়েল নরিয়েগা'র বিরুদ্ধে আট গুণেরও বেশি মাদকদ্রব্য পরিবহন, ভীতি প্রদর্শন করে চাঁদা আদায় এবং মানি লন্ডারিংয়ের অভিযোগ নিয়ে আসা হয়। পানামা এবং ফ্রান্স - উভয় দেশের সরকারের পক্ষ থেকে তার বিরুদ্ধে আনীত অভিযোগসমূহ প্রত্যাহার ও কারাগারে প্রেরণ না করে হস্তান্তর করার জন্য অনুরোধ করা হয়। কিন্তু মার্কিন যুক্তরাষ্ট্রের আদালতের রায়ে তাকে সেপ্টেম্বর, ২০০৭ সাল পর্যন্ত কারাগারে অন্তরীণ করে রাখার সিদ্ধান্ত গৃহীত হয়। তার অনুপস্থিতিতেই ১৯৯৫ সালে হত্যা এবং ১৯৯৯ সালে মানি লন্ডারিংয়ের অভিযোগে রায় প্রদান করা হয়। ফ্রান্সও পরবর্তীকালে পুনরায় এপ্রিল, ২০১০ সালে হস্তান্তরের অনুরোধ করে।
২৭ এপ্রিল, ২০১০ সালে তিনি প্যারিসে আসেন। হস্তান্তরের শর্ত অনুযায়ী তার বিরুদ্ধে পুনরায় বিচারের মুখোমুখি দ্বার করানো হয়। সেখানেও তিনি দোষী সাব্যস্ত হন। জুলাই, ২০১০ সালে তাকে সাত বছরের কারাদণ্ড দেয়া হয়।
সম্মাননা
১৯৮৭ সালে ফ্রান্স সরকার নরিয়েগাকে লিজিয়ন ডি'অনার পদকে ভূষিত করেন।
ওয়াল্ট ডিজনি স্টুডিওজ মোশন পিকচার্স
ওয়াল্ট ডিজনি স্টুডিওজ মোশন পিকচার্স হলো একটি মার্কিন চলচ্চিত্র পরিবেশক, যা দ্য ওয়াল্ট ডিজনি কোম্পানির মালিকানাধীন। এটি ওয়াল্ট ডিজনি স্টুডিওজ, ওয়াল্ট ডিজনি এনিমেশন স্টুডিওজ, পিক্সার, মার্ভেল স্টুডিওজ, লুকাইফিল্ম, টুয়েন্টিয়েথ সেঞ্চুরি ফক্স, ফক্স সার্চলাইট পিকচার্স এবং ব্লু স্কাই স্টুডিওজ দ্বারা প্রযোজিত ও মুক্তিপ্রাপ্ত চলচ্চিত্রের জন্য প্রক্ষাগৃহ-বিষয়ক পরিবেশনা, বিপণন এবং প্রচারণার কাজ পরিচালনা করে। কোম্পানি মূলত বুয়েনা ভিস্টা ফিল্ম ডিস্ট্রিবিউশন কোম্পানি, ইনকর্পোরেটেড হিসেবে ১৯৫৩ সালে প্রতিষ্ঠা করা হয় এবং পরবর্তীতে বুয়েনা ভিস্টা ডিস্ট্রিবিউশন কোম্পানি, ইনকর্পোরেটেড ও বুয়েনা ভিস্টা পিকচার্স ডিস্ট্রিবিউশন, ইনকর্পোরেটেড নামে নামকরণ করা হয়। বর্তমানে ব্যবহৃত নামটি ২০০৭ সালের এপ্রিলে থেকে ব্যবহার করা হয়।
গ্রুইফর্মিস
গ্রুইফর্মিস (Gruiformes) অনেকগুলো বিচিত্র গোত্র নিয়ে গঠিত একটি পক্ষীবর্গ। এসব গোত্রের অন্তর্গত প্রজাতিসমূহ সমগ্র পৃথিবীজুড়ে ব্যাপকভাবে বিস্তৃত। গ্রুইফর্মিস শব্দটি লাতিন ভাষা থেকে এসেছে এবং এর অর্থ সারসের মত।
সাধারণভাবে জলচর, পানিকাটা ও ভূচর পাখিদের কয়েকটি গোত্র মিলে এ বর্গটি গঠিত হয়েছে। এসব গোত্রের অধিকাংশকে অন্যসব বর্গে ফেলা যায় নি বলে এ বর্গে স্থান দেওয়া হয়েছে। ১৪ প্রজাতির বড় সারস, প্রায় ১৪৫ প্রজাতির ঝিল্লি আর গুরগুরি, এবং আরও কিছু বিচ্ছিন্ন গোত্র যেগুলোতো মাত্র এক থেকে তিনটি প্রজাতি রয়েছে সেগুলোকে এ বর্গে স্থান দেওয়া হয়েছে। এ ধরনের বিচ্ছিন্ন গোত্রের মধ্যে রয়েছে বাস্টার্ড আর ডাহরদের গোত্র Otididae (ওটিডি, প্রায় ২৬ প্রজাতি), Mesitornithidae (মেসিটর্নিথিডি, মাত্র একটি প্রজাতি), Heliornithidae (হেলিওর্নিথিডি; প্যারাপাখি ও সূর্যডুবুরি, তিনটি প্রজাতি), Turnicidae (টুর্নিসিডি, নাটাবটের, প্রায় ১৬ প্রজাতি), Aramidae (আরামিডি, একটি প্রজাতি), Psophiidae (সোফিডি, তিনটি প্রজাতি), Cariamidae (কারিয়ামিডি, ২টি প্রজাতি), Eurypygidae (ইউরিপিজিডি, একটিমাত্র প্রজাতি), Rhynochetidae (রাইনোকেটিডি, একটি প্রজাতি) ইত্যাদি। বর্তমানে আধুনিক গবেষণায় এসব গোত্রের অধিকাংশকে আলাদা বর্গের মর্যাদা দেওয়া হয়েছে বা অন্য কোন বর্গে স্থান দেওয়া হয়েছে।
শ্রেণীবিন্যাস
বর্গ GRUIFORMES
ইরান-শ্রীলঙ্কা সম্পর্ক
ইরান-শ্রীলঙ্কা সম্পর্ক, ইরান এবং শ্রীলঙ্কা এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৬১ সালে এই দুই দেশের মাঝে আনুষ্ঠানিকভাবে কূটনৈতিক সম্পর্ক স্থাপিত হয়।
সেন্ট স্টিফেনস স্কুল, পিতামপুরা
সেন্ট স্টিফেনস স্কুল, পিতামপুরা একটি সহ-শিক্ষামূলক সিনিয়র মাধ্যমিক বিদ্যালয়, যা নয়াদিল্লির পিতামপুরায় অবস্থিত, কেন্দ্রীয় মাধ্যমিক শিক্ষা বোর্ডের (সিবিএসই) অধিভুক্ত। বিদ্যালয়টি শিক্ষার্থীদের একাডেমিক এবং অতিরিক্ত পাঠ্যক্রমিক ক্রিয়াকলাপে ভাল সুবিধা প্রদান করে।
ইরান-শ্রীলঙ্কা সম্পর্ক
ইরানের রাজধানী তেহরানে, শ্রীলঙ্কার একটি স্থায়ী দূতাবাস রয়েছে। অপরদিকে, শ্রীলঙ্কার রাজধানী, কলম্বোতে ইরানের একটি স্থায়ী দূতাবাস রয়েছে।
ইতিহাস
পাকিস্তান এর রাজধানী ইসলামাবাদ এ অবস্থিত শ্রীলঙ্কার দূতাবাসের মাধ্যমে, ১৯৬১ সালে ইরান ও শ্রীলঙ্কার মধ্যে কূটনৈতিক সম্পর্ক স্থাপিত হয়। তবে সে সময় শ্রীলঙ্কার নাম ছিল সিলন। পরবর্তীতে ১৯৯০ সালের শ্রীলঙ্কা, ইরানের রাজধানী তেহরান-এ তাঁদের দূতাবাস স্থাপন করে। এর আগ পর্যন্ত, পাকিস্তানে, শ্রীলঙ্কার দূতাবাসের মাধ্যমেই এই দুই দেশের সম্পর্ক রক্ষিত ছিল। তবে ১৯৭৫ সালেই ইরান শ্রীলঙ্কায় তাঁদের দূতাবাস চালু করে। শ্রীলঙ্কার রাজধানী কলম্বোতে এই দূতাবাস অবস্থিত।
উন্নয়ন
শ্রীলঙ্কার বিভিন্ন প্রকল্পে অর্থায়ন করে, ইয়ান, শ্রীলঙ্কার উন্নয়নের সাথে সম্পৃক্ত ছিল। ২০১০ সালে, ইরান, শ্রীলঙ্কার সেন্ট্রাল প্রোভিন্সে একটি, ৯০-১০০ মেগাওয়াট ক্ষমতার জলবিদ্যুৎ কেন্দ্র স্থাপনের জন্য ৫০০ মিলিয়ন (৫০ কোটি) মার্কিন ডলার সহায়তা দেয়ার জন্য সম্মত হয়। এছাড়াও ইরান, শ্রীলঙ্কার তেল শোধনাগারেও বিনিয়োগ করেছে এবং ইরানের এই বিনিয়োগ, শ্রীলঙ্কার তেল উৎপাদনের সক্ষমতাকে প্রায় দ্বিগুণ করেছে। শ্রীলঙ্কার গ্রামে বিদ্যুতায়ন এর ক্ষেত্রেও ইরান শ্রীলঙ্কাকে সহায়তা করেছে। শ্রীলঙ্কার বিভিন্ন প্রকল্পে অর্থায়নের কারণে, বর্তমানে, ইরান, শ্রীলঙ্কার সর্ববৃহৎ সাহায্যদাতা।
সশস্ত্র বাহিনী
শ্রীলঙ্কার গৃহযুদ্ধের সময় শ্রীলঙ্কা সরকার, ইরানের কাছে, নিম্ন সুদে ঋণ চায়। তাঁদের এই ঋণ চাওয়ার উদ্দেশ্য ছিল, ইলেকট্রনিক যুদ্ধ সামগ্রী ক্রয়, এবং চালকবিহীন যুদ্ধবিমান ক্রয়। লিবারেশন টাইগার্স অব তামিল ইলম, শ্রীলঙ্কা বিমানবাহিনীর উপর মারাত্মক এক হামলা চালানোর পরপরই, শ্রীলঙ্কা সরকার ইরানের কাছে ঋণ চাওয়ার এই সিদ্ধান্ত গ্রহণ করে। ইরান, শ্রীলঙ্কাকে ঋণ দিতে সম্মত হয় এবং একইসাথে, যুদ্ধের প্রস্তুতির জন্য, শ্রীলঙ্কার নির্বাচিত কয়েকজন কর্মকর্তাকে ইরানে প্রশিক্ষণ দেয়ার প্রস্তাব দেয়। শ্রীলঙ্কার এই গৃহযুদ্ধের সময়, ইরানের সহায়তার জন্য, শ্রীলঙ্কার মন্ত্রী উইমাল ভীরাওয়ান্সা ইরানকে ধন্যবাদ জানান এবং বলেন, "যখন পৃথিবীর অন্য অনেক দেশ শ্রীলঙ্কাকে সহায়তা করার বিষয়টি প্রত্যাখ্যান করেছে, তখন ইরান শ্রীলঙ্কার পাশে থেকেছে।
অখিল নেপাল ফুটবল সংঘ
অখিল নেপাল ফুটবল সংঘ (अखिल नेपाल फुटबल सङ्घ, All Nepal Football Association; এছাড়াও সংক্ষেপে এনফা নামে পরিচিত) হচ্ছে নেপালের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫১ সালে প্রতিষ্ঠিত হয়েছে। এটি প্রতিষ্ঠার ২১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩ বছর পর ১৯৫৪ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর নেপালের ললিতপুরে অবস্থিত।
এই সংস্থাটি নেপালের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে নেপাল জাতীয় লীগ, নেপাল নারী ফুটবল লীগ এবং আহা! গোল্ড কাপের মতো প্রতিযোগিতার সকল কার্যক্রম পরিচালনা করে। বর্তমানে অখিল নেপাল ফুটবল সংঘের সভাপতির দায়িত্ব পালন করছেন কর্মা ছিরিং শের্পা এবং সাধারণ সম্পাদকের দায়িত্ব পালন করছেন ইন্দ্রমান তুলাধর।
সিরীয় ভাষা
সিরীয় ভাষা ( সিরীয়:ܠܫܢܐ ܣܘܪܝܝܐ Leššānā Sūryāyā, Leshono Suryoyo ), : ܠܸܫܵܢܵܐ ܣܘܼܪܝܵܝܵܐ; with Western Syriac vowels: ܠܶܫܳ݁ܢܳܐ ܣܽܘܪܝܳܝܳܐ. সিরীয়া আরামাইক ( সিরিয়ান আরামাইক, সাইরো-আরামাইক ) এবং ক্লাসিক্যাল সিরীয় (ܠܫܢܐ ܥܬܝܩܐ) (এর সাহিত্যিক এবং লিটারজিকাল আকারে) নামেও পরিচিত, এটি একটি আরামীয় উপভাষা যা খ্রিস্টীয় প্রথম শতাব্দীতে স্থানীয় আরামাইক উপভাষা থেকে উদ্ভূত হয়েছিল। Osroene এর প্রাচীন অঞ্চলে, এডেসা শহরকে কেন্দ্র করে।প্রারম্ভিক খ্রিস্টীয় সময়কালে, এটি প্রাচীন সিরিয়ার ঐতিহাসিক অঞ্চল এবং নিকট প্রাচ্য জুড়ে বিভিন্ন আরামাইক-ভাষী খ্রিস্টান সম্প্রদায়ের প্রধান সাহিত্যিক ভাষা হয়ে ওঠে।পূর্বদেশীয় অশূরীয় খ্রিষ্টধর্মের পবিত্র ভাষা হিসাবে, এটি পূর্বের খ্রিস্টান সম্প্রদায়ের মধ্যে একটি বিশিষ্ট ভূমিকা অর্জন করেছে যারা পূর্ব সিরিয়াক এবং পশ্চিম সিরিয়াক উভয় রীতি ব্যবহার করে।সিরিয়াক খ্রিস্ট ধর্মের প্রসারের পরে, এটি ভারত ও চীন পর্যন্ত পূর্ব খ্রিস্টান সম্প্রদায়ের একটি ধর্মীয় ভাষা হয়ে ওঠে।এটি চতুর্থ থেকে ৮ম শতাব্দীর মধ্যে বিকাশ লাভ করেছিল এবং পরবর্তী শতাব্দীগুলিতে এটি একটি গুরুত্বপূর্ণ ভূমিকা পালন করতে থাকে, তবে মধ্যযুগের শেষের দিকে এটি ধীরে ধীরে লিটারজিকাল ব্যবহারে হ্রাস পায়, যেহেতু এর স্থানীয় ভাষাভাষীদের মধ্যে স্থানীয় ভাষার ভূমিকা অতিক্রম করা হয়েছিল। বেশ কয়েকটি উদীয়মান নিও-আরামাইক উপভাষা দ্বারা। শাস্ত্রীয় সিরিয়াক সিরিয়াক বর্ণমালায় লেখা হয়, আরামাইক বর্ণমালার একটি উদ্ভব।ভাষাটি সিরিয়াক সাহিত্যের একটি বৃহৎ অংশে সংরক্ষিত আছে, যা বর্তমান আরামাইক সাহিত্যের প্রায় ৯০% নিয়ে গঠিত। গ্রীক এবং ল্যাটিনের পাশাপাশি, সিরিয়াক প্রাথমিক খ্রিস্টধর্মের তিনটি সবচেয়ে গুরুত্বপূর্ণ ভাষার মধ্যে একটি হয়ে ওঠে।  ইতিমধ্যেই খ্রিস্টীয় প্রথম ও দ্বিতীয় শতাব্দী থেকে, ওসরোইন অঞ্চলের বাসিন্দারা খ্রিস্টধর্ম গ্রহণ করতে শুরু করে এবং তৃতীয় এবং চতুর্থ শতাব্দীর মধ্যে স্থানীয় এডেসান আরামাইক ভাষা নির্দিষ্ট খ্রিস্টান সংস্কৃতির বাহন হয়ে ওঠে যা পরিচিত হয়। সিরিয়াক খ্রিস্টান ধর্ম ।ধর্মতাত্ত্বিক পার্থক্যের কারণে, সিরিয়াক-ভাষী খ্রিস্টানরা ৫ম শতাব্দীতে প্রাচ্যের চার্চের দিকে চলে যায় যা পারস্য শাসনের অধীনে পূর্ব সিরিয়াক রীতি অনুসরণ করে এবং সিরিয়াক অর্থোডক্স চার্চ যা বাইজেন্টাইন শাসনের অধীনে পশ্চিম সিরিয়াক রীতি অনুসরণ করে।
সিরিয়াক আজও সিরিয়াক খ্রিস্টান ধর্মের পবিত্র ভাষা রয়ে গেছে। এটি বেশ কয়েকটি সম্প্রদায়ের উপাসনামূলক ভাষা হিসাবে ব্যবহৃত হয়, যেমন যারা পূর্ব সিরিয়াক রীতি অনুসরণ করে, যার মধ্যে রয়েছে পূর্বের অ্যাসিরিয়ান চার্চ প্রাচীন চার্চ, ক্যালডিয়ান ক্যাথলিক চার্চ, সাইরো-মালাবার ক্যাথলিক চার্চ এবং অ্যাসিরিয়ান পেন্টেকস্টাল চার্চ, এবং এছাড়াও যারা পশ্চিম সিরিয়াক রীতি অনুসরণ করে, যার মধ্যে রয়েছে: সিরিয়াক অর্থোডক্স চার্চ, সিরিয়াক ক্যাথলিক চার্চ, ম্যারোনাইট ক্যাথলিক চার্চ, মালঙ্কারা মার থোমা সিরিয়ান চার্চ, মালঙ্কারা অর্থোডক্স সিরিয়ান চার্চ এবং সাইরো-মালঙ্কারা ক্যাথলিক চার্চ .এর সমসাময়িক কথ্য আকারে, এটি লেশোনো কথোবোনোয়ো (  । '  ' ) বা কথোবনয়ো ।
ফ্রেদেরিক জোলিও-ক্যুরি
জঁ ফ্রেদেরিক জোলিও-ক্যুরি (জন্ম: ১৯ মার্চ, ১৯০০ - মৃত্যু: ১৪ আগস্ট, ১৯৫৮) ছিলেন বিখ্যাত ফরাসী পদার্থবিশারদ। তিনি এবং তার স্ত্রী ইরেন জোলিও-ক্যুরি যৌথভাবে কৃত্রিম তেজস্ক্রিয় পদার্থ আবিস্কারের ফলে রসায়নশাস্ত্রে নোবেল পুরস্কার লাভ করেন। ক্যুরি দম্পতির এ সাফল্যে অদ্যাবধি সফলতম নোবেল বিজয়ী পরিবারে আসীন রয়েছে। জন্মকালীন সময়ে তার নাম ছিল জঁ ফ্রেদেরিক জোলিও।
প্রারম্ভিক জীবন
থাম্ব|ল্যাবরেটরিতে স্ত্রীর (ইরেন জুলিওট কুরি) সাথে ফ্রেডরিকজুলিওট কুরি ফ্রান্সের প্যারিসে জন্মগ্রহণকারী জোলিও একোলে সুপারিয়ার দ্য ফিজিক এট দ্য চিমি ইন্ডাস্ট্রিলেজ দ্য লা ভিলে দ্য প্যারিস থেকে স্নাতক ডিগ্রী অর্জন করেন। এরপর ১৯২৫ সালে রেডিয়াম ইনস্টিটিউটে বিখ্যাত মহিলা বিজ্ঞানী মেরি ক্যুরি'র সহকারী হিসেবে কাজ করেন। একপর্যায়ে জোলিও তার কন্যা ইরেন ক্যুরিকে ভালবেসে ফেলেন। ৪ অক্টোবর, ১৯২৬ সালে প্যারিসে তারা বিবাহবন্ধনে আবদ্ধ হন। উভয়েই তাদের গোত্র নাম পরিবর্তন করে জোলিও-ক্যুরি রাখেন। দ্বিতীয় ব্যাকালরেট ডিপ্লোমাধারী জোলিও তেজস্ক্রিয় উপাদানের উপর অভিসন্দর্ভ রচনা করে ডি.এসসি লাভ করেন।
জোলিও তার জীবনের শেষদিকে অরসেতে পরমাণু পদার্থবিদ্যা কেন্দ্র প্রতিষ্ঠায় মনোনিবেশ করেন। সেখানেই তার সন্তানেরা উচ্চ শিক্ষালাভ করেন।
কর্মজীবন
প্যারিস বিজ্ঞান অনুষদে প্রভাষক থাকাকালীন তিনি স্ত্রীর সাথে পরমাণুর গঠন সম্পর্কীয় গবেষণায় মনোনিবেশ করেন। গুরুত্বপূর্ণ গবেষণার ফলাফলস্বরূপ ১৯৩২ সালে জেমস চ্যাডউইক কর্তৃক নিউট্রন আবিস্কৃত হয়। ১৯৩৫ সালে জোলিও-ক্যুরি দম্পতি রসায়নশাস্ত্রে নোবেল পুরস্কার লাভ করেন। কৃত্রিম তেজস্ক্রিয়তা আবিস্কারের দরুন তাদের এ মূল্যায়ন করা হয়। এরফলে স্বল্পকালীন সময়ের জন্যে বোরন, ম্যাগনেসিয়াম এবং অ্যালুমিনিয়াম সহযোগে আলফা উপাদান থেকে রেডিওআইসোটোপ তৈরী করা সম্ভবপর।